### Beslutning

Godkendt.

### Sagsfremstilling

## Resume og sagens baggrund

Kalundborg Kommune forlængede den 29. november 2017 kommunegaranti for A/B [adresse] 6.

Afdragsfriheden udløb ved udgangen af 2022, hvorefter der skal afdrages, hvis der ikke kan omlægges til nye lån. Andelsboligforeningens bestyrelse vurderer, at en huslejestigning, i den størrelsesordning afdragene kræver, vil for mange af andelshaverne være uoverkommelig og de ønsker derfor en ny kommunegaranti ved omlægning af lån.

## Indstillinger

Direktøren indstiller, at kommunen viderefører nuværende garanti på alt over 65% af den oprindelige anskaffelsessum på [adresse] kr. (garantien vil udgøre 4.178.096 kr.) ved optagelse af to ny F3 lån – obligationsrestgæld i alt 33.177.096 kr.

## Behandling

Økonomiudvalget, Kommunalbestyrelsen.

## **Sagsfremstilling**

A/B Havnsø Kystpark 6 ansøger om forlængelse af kommunegaranti ved omlægning af lån, da afdragsfriheden på det ene af deres nuværende lån udløb ved udgangen af 2022.

Garantien udgør alt over 65% af oprindelig anskaffelsessum på [adresse] kr. (Garantien vil udgøre 6.539.000 kr.) ved optagelse af to lån. Lån 1: løbetid 25 år, afdragsfrit 5 år, rentetilpasning hvert 5. år. Hovedstol udgør 17.868.000 kr. Lån 2: løbetid 25 år, afdrag i hele løbetiden, rentetilpasning hvert 5. år. Hovedstol 17.661.000 kr. Obligationsrestgælden i alt for begge lån: 35.529.000 kr.

Andelsboligforeningens bestyrelse har vurderet, at afdragsfrihedens udløb vil være af en størrelsesordning, som er uoverkommelig for mange af andelshaverne. Udløb af afdragsfriheden vil medføre en forhøjelse af boligafgiften fra 635 kr. pr. m2 i 2021 til 1.263 kr. pr. m2 i 2023, hvilket vil svare til en stigning på 91%.

Ved omlægning af lån, som det fremgår af tilbud fra DLR Kredit, vil boligafgiften, som følge af stigningen i ydelsen, stige til ca. 841 kr. pr. m2, hvilket svare til en stigning på 27%.

Ved en omlægning af lånene, vil obligationsrestgælden falde på omlægningstidspunktet og dermed også garantibeløbet. En omlægning vil give en ny 10-årig periode med afdragsfrihed på det ene lån, og dermed også en forlænget garantiperiode. Dette er dog at foretrække, da risikoen for at garantien bliver aktuel, vil være for stor hvis lånene ikke omlægges.

De nye lån vil være:

Lån 1: løbetid 30 år, afdragsfrit 10 år, rentetilpasning hvert 3. år. Hovedstol 17.601.000 kr.

Lån 2: løbetid 30 år, afdrag i hele løbetiden, rentetilpasning hvert 3. år. Hovedstol 14.138.000 kr.

Neden for er opgørelse over huslejeniveauet for de tre typer boliger, fordelt med udgiften inden udløb af afdragsfriheden, ved afdrag af eksisterende lån og med nye lån:

|  |  |  |  |
| --- | --- | --- | --- |
| **Bolig størrelse** | **85 m2** | **95 m2** | **105 m2** |
| Nuværende boligafgift pr. måned | 4.498 | 5.027 | 5.556 |
| Boligafgift ved afdrag af eksisterende lån pr. måned | 8.946 | 9.999 | 11.051 |
| Boligafgift ved nye lån pr. måned | 5.957 | 6.658 | 7.359 |

## **Økonomiske konsekvenser**

Garantien får kun bevillingsmæssige konsekvenser for kommunen, hvis Andelsboligforeningen ikke er i stand til at betale lånet. Garantien påvirker ikke den kommunale låneramme.

### Sagens forløb

08-02-2023 Økonomiudvalget
Anbefales.